Chifukwa Wuli pa Charu Chapasi Palije Mtende?
Ivyo Baibolo likuyowoya
Ŵanthu ŵayezga nthowa zinandi kuti pa charu chapasi paŵe mtende, kweni ŵatondeka pa vifukwa ivi:
Baibolo likuti munthu uyo wakwenda wangalongozga yayi mendero ghake. (Yeremiya 10:23) Ŵanthu ŵali kulengeka kuti ŵajilamurenge ŵekha yayi. Lekani ŵakutondeka kwiza na mtende.
Baibolo likuti tileke kugomezga munthu chifukwa wangatovwira yayi. Para mvuchi wake wamara, wakuwelera ku dongo; mu zuŵa leneliro maghanoghano ghake ghakumara. (Salmo 146:3, 4)Ŵalongozgi ŵa maboma ŵangamazga yayi nkhondo.
Baibolo likuti mu mazuŵa ghaumaliro kuzamuŵa nyengo zinonono na zakusuzga. Ŵanthu ŵazamuŵa ŵakofya, ŵambura kutemwa uwemi, ŵakwendera mphiska, ŵakajilangi, na ŵakujitukumura. (2 Timote 3:1-4) Tili mu “
mazuŵa ghaumaliro.” Ŵanthu ŵali na nkharo yiheni, lekani mtende palije.
Baibolo likuti: ‘
Soka ku charu chapasi na nyanja, chifukwa Dyabulosi wakhilira pasi kwa imwe, wali na ukali ukuru, pakumanya kuti wali na nyengo yifupi.’ (Uvumbuzi 12:12) Dyabulosi ni mulwani wa Chiuta. Wakupangiska kuti ŵanthu ŵaŵe ŵankhaza. Pakuti Satana wachali fumu ya charu ichi, lekani palije mtende.—Yohane 12:31.
Baibolo likuti Ufumu wa Chiuta uzamuwuskapo maboma ghose pa charu chapasi. Ufumu wa Chiuta ndiwo uzamuŵako kwamuyirayira. (Daniel 2:44) Ŵanthu ŵakukhumba mtende. Ufumu wa Chiuta wekha ndiwo uzamuŵapa mtende weneko.—Salmo 145:16.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn